Քաղաքապետարանի «Մշակույթ» միացյալ տնօրինության ջանքերով 2011 թ. ընթացքում անցկացվել է 100 միջոցառում, որոնց բացարձակ մեծամասնությունը` լուրջ, լայնամասշտաբ միջոցառումներ՝ Բանակի տոն, Հաղթանակի և խաղաղության տոն, Երկրապահի օր, մարտի 8 կամ ապրիլի 7: Առանձնահատուկ հիշատակման է արժանի Տյառնընդառաջի տոնը, որ միշտ էլ մեծ շուքով ենք նշում մեր քաղաքում: Դա ևս մեր քաղաքում անցկացվող այն միջոցառումներից է, որ մշտապես մատնացույց են անում Հայաստանի ողջ տարածքի բնակիչները: Հայկական ավանդույթների պահպանմամբ նշվող այդ տոնի ժամանակ ամեն տարի քաղաքապետարանը թանկարժեք նվերներ է հանձնում մեկ տասնյակից ավելի նորապսակ զույգերի և մեկ քառասնօրյա մանկան: